Document ID: 31989L0617

Direktiva Sveta
z dne 27. novembra 1989
o dopolnjevonju Direktive 80/181/EGS o približevanju zakonodaje držav članic, ki se nanašajo na merske enote
(89/617/EGS)
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,
ob upoštevanju predloga Komisije [1]
v sodelovanju z Evropskim parlamentom [2],
ob upoštevanju mnenja Ekonomsko-socialnega odbora [3],
ker je z Direktivo 80/181/EGS [4], kakor je bila spremenjena z Direktivo 85/1/EGS [5], določeno, da se postavi dokončni datum za uporabo zakonskih imperialnih merskih enot, naštetih v poglavju III Priloge k tej direktivi; ker se je za nekatere imperialne enote in za posebno uporabo izkazalo za potrebno, da se predmetnim državam članicam dovoli, da postavijo ustrezen datum, do katerega bodo te enote zakonske merske enote;
ker člen 3(5) Direktive 80/181/EGS omogoča določitev novih končnih datumov za uporabo dopolnilnih kazanj,
SPREJEL NASLEDNJO DIREKTIVO:
Člen 1
Direktiva 80/181/EGS se spremeni:
1. V členu 1 se točki (b) in (c) nadomestita z naslednjim:
"(b) tiste enote, ki so naštete v poglavju II Priloge, samo v tistih državah članicah, v katerih so bile na dan 21. aprila 1973 dovoljene, in do datuma, ki ga določijo te države;
(c) tiste enote, ki so naštete v poglavju III Priloge, samo v tistih državah članicah, v katerih so bile na dan 21. aprila 1973 dovoljene, in do datuma, ki ga določijo te države. Ta datum ne sme biti po 31. decembru 1994;
(d) tiste enote, ki so naštete v poglavju IV Priloge, samo v tistih državah članicah, v katerih so bile na dan 21. aprila 1973 dovoljene, in do datuma, ki ga določijo te države. Ta datum ne sme biti po 31. decembru 1999."
2. V členu 3:
- se v drugem odstavku "31. decembra 1989" zamenja z "31. decembra 1999";
- se črta odstavek 5.
3. V členu 5 se "1. marca 1974" zamenja s "15. maja 1983".
4. V členu 6 se črta drugi pododstavek.
5. Priloga se spremeni:
(a) Poglavje II se nadomesti z naslednjim:
"POGLAVJE II
ZAKONSKE MERSKE ENOTE IZ ČLENA 1(b), KI SO DOVOLJENE SAMO ZA DOLOČENO UPORABO
Področje uporabe | Enota |
Ime | Približna vrednost | Simbol |
| |
cestnoprometni znaki, merjenje razdalje in hitrosti | milja | 1 milja = | 1609 m | mile |
jard | 1 yd = | 0,9144 m | yd |
čevelj | 1 ft = | 0,3048 m | ft |
cola, palec | 1 in = | 2,54 x 10-2 m | in |
prodaja točenega piva in jabolčnika; mleko v povratni posodi | pint | 1 pt = | 0,5683 x 10-3 m3 | pt |
vpis v zemljiško knjigo | aker | 1 ac = | 4047 m2 | ac |
promet s plemenitimi kovinami | unča | 1 oz tr = | 31,10 x 10-3 kg | oz tr |
Enote, naštete v tem poglavju, se lahko do datuma, ki se določi po členu 1(b), medsebojno ali z enotami iz poglavja I kombinirajo v sestavljene enote."
(b) iz poglavja III se črta enota "seženj".
(c) Doda se naslednje poglavje:
"POGLAVJE IV
ZAKONSKE MERSKE ENOTE IZ ČLENA 1(d), KI SO DOVOLJENE SAMO NA DOLOČENIH PODROČJIH
Področje uporabe | Enota |
Ime | Približna vrednost | Simbol |
| |
pomorska navigacija | seženj | 1 fm = | 1,829 m | fm |
pivo, jabolčnik, vode, limonade in sadni sokovi v povratni posodi | pint | 1 pt = | 0,5683 x 10-3 m3 | pt |
tekočinska unča | 1 fl oz = | 28,41 x 10-6 m3 | fl oz |
žgane pijače | gill | 1 gill = | 0,142 x 10-3 m3 | gill |
blago, ki se prodaja razsuto | unča (avoir dupois) | 1 oz = | 28,35 x 10-3 kg | oz |
funt | 1 lb = | 0,4536 kg | lb |
oskrba s plinom | kalorija | 1 therm = | 105,506 x 105 J | therm |
Enote, naštete v tem poglavju, se lahko do datuma, ki se določi po členu 1(d), medsebojno ali z enotami iz. poglavja I kombinirajo v sestavljene enote."
Člen 2
Države članice sprejmejo zakone in druge predpise, potrebne za uskladitev s to direktivo, najpozneje v štiriindvajsetih mesecih od notifikacije te direktive [6].
O tem takoj obvestijo Komisijo.
Člen 3
Ne glede na Direktivo 80/181/EGS morajo države članice tudi po 31. decembru 1989 dovoliti oziroma še naprej dovoljevati uporabo dodatnih navedb iz člena 3 te direktive.
Člen 4
Ta direktiva je naslovljena na države članice.
V Bruslju, 27. novembra 1989

Labels: 7
16
15